|  |
| --- |
| **SLOVENŠČINA, 7. r.**  **24. 3. 2020, 95. ura**  **Snov: Oziralni zaimki (nadaljevanje)** |
| Dragi učenec, učenka, dober dan.  Najprej hvala vsem, ki ste posredovali odgovore na moja vprašanja glede dela na daljavo. Tisti, ki tega še niste storili, pa naknadno naredite.  Upam, da ti je v ponedeljek tvoja priprava vsebine na govorni nastop šla dobro.  Danes boste še dokončali preostanek nalog, povezanih z oziralnimi zaimki. |
| **1. NALOGA**  **V zvezek napiši nov naslov**  **5. OZIRALNI ZAIMKI**  **Prepiši vsebino, ki je na str. 122 v okvirčku ZAPOMNI.SI.** |
| **2. NALOGA**  **V delovnem zvezku reši naloge na straneh 122 in 123, torej 7., 8. in 9. nalogo.**  **Še opomba glede 7. naloge: Drugi del, kjer piše, da oblikujete svoje povedi, rešite samo tisti učenci, ki niste usmerjeni za dopolnilni pouk.**  **Rešitve prilagam zraven, a najprej reši sam-/a, potem preveri.**  **7. naloga**  komr (o) čemer (s) komer čemr koga  česar kogar (s) komur (s) čimer kaj  (o) čemur (o) komur kogar čemur kar  (s) čemer komur o komer česar   |  |  |  |  |  |  |  | | --- | --- | --- | --- | --- | --- | --- | |  | Imenovalnik | Rodilnik | Dajalnik | Tožilnik | Mestnik | Orodnik | | kdor | kdor | kogar | komur | kogar | (o) komur | (s) komer | | kar | kar | česar | čemur | kar | (o) čemur | (s) čimer |   *Po smislu, npr.:*  I Kdor je že dokončal svojo risbo, naj jo prinese pokazat.  R Kogar ne bo na koncertu, mu bo zagotovo kasneje žal.  D Komur so znani napisani verzi, naj pove njihovega avtorja.  T Kogar zanima sobotni izlet v Benetke, naj se hitro prijavi.  M Pri komur so ugotovili nalezljivo bolezen, so ga takoj odpeljali v zdravstveni dom.  O Dober prijatelj je tisti, s komer se imam lepo.  **8. naloga**   |  |  | | --- | --- | |  | Oziralne zaimke uporabljamo, kadar kaj opisujemo. | |  | Oziralne zaimke uporabljamo v povedih, ki imajo samo en glagol. | |  | Vse oziralne zaimke prepoznamo po črki -r. | |  | Večina oziralnih zaimkov se konča na črko -r, izjeme so zaimki *ki*, *kateri*, *kakršen*. | |  | Oziralne zaimke uporabljamo v dvodelnih ali večdelnih povedih. | |  | Oziralne zaimke uporabljamo, če poimenujemo osebo, lastnost, kraj, čas ... naravnost. | |  | Vse oziralne zaimke lahko sklanjamo. | |  | Sklanjamo lahko zaimke *kdor*, *kar*, *kateri*, *kakršen*. | |  | Zaimek *kateri* lahko uporabljam kadar koli. | |  | Zaimek *kateri* lahko uporabljam samo za besedami, kot so npr. *v*, *iz*, *pred*. |   **9. naloga**  **a)** Saša Petrović/ [Challe Salle](https://www.google.com/search?client=firefox-b-d&q=Challe+Salle&stick=H4sIAAAAAAAAAOPgE-LVT9c3NExLM80ySykqVIJwk8zjywpNsrO0lLKTrfRzS4szk_WLUpPzi1Iy89Ljk3NKi0tSi6wSi0oyi0sWsfI4ZyTm5KQqBINIACGtZuxTAAAA&sa=X&ved=2ahUKEwjczILhm-LiAhXSpYsKHUkxBzkQmxMoATADegQIChAQ&biw=1536&bih=728)  **b)** Njegova pesem je ustvarjena v ritmu, za katerega je značilno, da se latino plesni ritmi prepletajo z rap vložki.  Med mladimi je zelo priljubljen, o čemer priča dejstvo, da ga na vseh družbenih omrežjih spremlja več kot 150.000 ljudi.  Z Janom Plestenjakom, ki ga je povabil k sodelovanju, sta posnela pesem in videospot *Velik je ta svet*.  Kdor spremlja slovensko rap sceno, je prepričan, da je trenutno najbolj popularen slovenski raper.  Kadar nastopa pred mladino, jim predaja modra sporočila v sodobni preobleki.  Kolikor nastopov ima, toliko je razprodanih.  Ustvaril je pesem *Legenda*, s katero je očitno ponovno zadel v polno.  Povsod tam, kjer so snemali videospot, se je zbralo veliko njegovih občudovalcev.  **c)** Spremljevalec slovenske rep scene je prepričan, da je trenutno najbolj popularen slovenski raper.  Med nastopom pred mladino jim predaja modra sporočila v sodobni preobleki.  Na mestih snemanja videospota se je zbralo veliko njegovih občudovalcev. |
| Pred nami je še zadnja skupina zaimkov, to bomo obdelali v tem tednu.  Drugače pa upam, da ste na mirnopeškem koncu dobro in da najdete kaj časa tudi za medsebojno družinsko druženje, sprostitev. Psst, malo te pocukam za rokav. Danes je materinski dan. Dan, ki je vsako leto sicer namenjen mamam, ampak tokrat si tudi očetje zaslužijo objem in kakšno lepo besedo. Verjamem, da se te dni vsi starši po najboljših močeh trudijo tako pomagati pri pouku na daljavo kot zagotoviti vse ostalo najnujnejše, kar potrebujete.  Lep pozdrav tebi in tvoji družini, učiteljica Simona L. S. |